Jabarkan Pelakon dari Kala Malam Bulan Mengambang dalam bahasa melayu

Umie Aida sebagai Cik Putih

Avaa Vanja sebagai Miss Rogayah

Corinne Adrienne sebagai Doreen Chua Wong Har Onn

Bront Palarae sebagai Mahinder Singh

M. Hitler Zami sebagai Sarjan Ismail

Soffi Jikan sebagai Ketua Pengerakan Bawah Tanah Kolonel Buyong

David Teo sebagai Tauke Hotel

Ruminah Sidek sebagai Wanita Tua

Kay Maria sebagai Ibu Miss Rogayah

Dewa Sapri sebagai Bapa Miss Rogayah

Kuswadinata sebagai Dr. Rushdi (penampilan kameo)

Kala Malam Bulan Mengambang menjadi filem pertama seumpamanya dalam tempoh 3 dekad sejak filem Jantina (1974) arahan Naz Achnas terbitan Merdeka Studio dan dibintangi oleh Ed Osmera, Noran Nordin dan Noorizan Mohd. Noor. Ia diarahkan oleh Mamat Khalid yang sebelum ini mengarahkan filem Lang Buana (2003), Rock (2005) dan Man Laksa (2006). Beliau turut berkhidmat sebagai penulis skrip. Untuk filem ini, beliau menggunakan latar belakang tahun 1950-an yang mana ia disampaikan dalam bentuk Neo-Noir bagi menyesuaikan penceritaannya. Menurut Mamat, ia sengaja dihasilkan dalam format warna hitam putih dengan tujuan bagi menghargai para penggiat filem veteran dari zaman Studio Jalan Ampas hingga Studio Merdeka. Beliau berkata:

Mamat, yang turut mencipta skor muzik bersama Ahmad Kamal Baharudin, meluahkan rasa terharu atas kepercayaan yang diberikan oleh Tayangan Unggul kepadanya untuk mengarahkan filem hitam putih. Beliau seterusnya menyebut dalam situasi pasaran semasa, penerbit filem sukar memberi peluang kepada pengarah untuk mencuba dan mencuba pelbagai perkara dalam penerbitan filem. Beliau berkata, set penggambaran yang banyak dilakukan di studio yang dibina sendiri termasuk kawasan gua dan gerabak kereta api juga antara perbezaan yang ditampilkan dalam KMBM berbanding filem terdahulu. Menurutnya, pembikinan filem ini lebih teliti berbanding filem berwarna dan diterbitkan khas untuk Hani Mohsin yang meninggal dunia pada Julai 2006. Mamat telah berbincang dengan Mohsin untuk menghasilkan sebuah filem ala-ala klasik yang sesuai untuk "beliau (Mohsin) membuat kemunculan semula", namun watak utamanya Saleh, dicipta khas untuk Mohsin sebelum tempatnya digantikan oleh Rosyam Nor. Mamat mengakui, beliau mendapat judul filem itu daripada kiriman SMS terakhir Mohsin.